टीबी मरीज के दवा खाने की साफ्टवेयर देगा जानकारी
टीबीमरीज जो अपना इलाज बीच में ही छोड़ देते हैं और दवा खाना बंद देते हैं, को लेकर सेहत विभाग ने एक स्पेशल साफ्टवेयर 99 डाट्स तैयार किया है। अगर मरीज दवा मिस करता है तो इसकी जानकारी सीधा ही जिला टीबी अफसर के पास पहुंच जाएगी। इसके बाद टीबी अफसर डॉट कर्मचारी को मरीज के घर भेज दवा खिलाने का काम करेगा। इस सॉफ्टवेयर की बठिंडा सिविल अस्पताल में शुरूआत हो चुकी है। पहले चरण में 30 के करीब मरीजों को इसके साथ जोड़ा गया है।
सेटकी आखिरी गोली के नीचे लिखे नंबर पर करनी होगी मिस कॉल
एचआईवीटीबी मरीजों को सात महीने के लिए टीबी एंटी डॉट दवा दी जाती है। लेकिन टीबी अफसर मरीज को 28 दिनों का सैट बनाकर देता है। डॉ. मोंगा ने बताया कि मरीज को उसके वजन अनुसार 25 से 39 किलोग्राम भार के मरीज को दो, 39 से 54 किग्रा. के मरीज को तीन, 54 से 70 किग्रा. के मरीज को चार और 70 से अधिक किग्रा.के मरीज को पांच गोलियां रोजाना खानी होती हैं। प्रति दिन के सैट की आखिरी गोली के नीचे एक टोल फ्री नंबर दिया गया है। जब मरीज वह दवा खा लेगा, उसे उस नंबर पर मिस कॉल करनी होगी। अगर वह मिस कॉल नहीं करता तो जिला टीबी अफसर को मैसेज से लिस्ट जाएगी कि किस मरीज ने गोली का सेवन नहीं किया। इसके बाद निर्धारित डॉट कर्मचारी मरीज के घर जाएगा, उसे दवा खिलाएगा।
सेहत मंत्रालय ने शुरू किया है प्रोजेक्ट
जिलाटीबी अफसर डॉ. अशोक मोंगा ने बताया कि भारत सरकार के सेहत मंत्रालय ने इस प्रोजेक्ट को शुरू किया है। एचआईवी पॉजिटिव मरीजों के शरीर में बीमारियों से लड़ने की अंदरूनी शक्ति कम हो जाने के कारण टीबी और अन्य बीमारियां इन मरीजों को अपना शिकार बना लेती हैं। देखने में आया है कि एचआईवी पॉजीटिव मरीज टीबी की दवा को लगातार नहीं ले रहे हैं, इस मुश्किल को हल करने के लिए सेहत विभाग ने इस साफ्टवेयर को शुरू किया है।
प्रयास|इलाज बीच में छोड़ देने वाले मरीजों के लिए सेहत विभाग ने उठाया विशेष कदम
hin_Deva hin_Deva hin_Deva hin_Deva hin_Deva hin_Deva hin_Deva